Etre skipailhoù Stad Brest 29 ha War-raok Gwengamp ne cheller ket komz eus karantez…Jeu a zo etre an daou anezho abaoe ar bloavezhioù 90 pa chom war spered suportourien Brest penaos ne  oa ket bet gwall sklaer perzh an hini a oa war an dro Prezidant Kevre Frañs ar vell-droad ha prezidant istorel skipailh Gwengamp e diskar klub pennañ Penn-ar-Bed. Abaoe eo distro Noel ar Graet da benn War-raok Gwengamp hag ur skipalih brav en deus savet a-benn ar championad o tont. Suarez (Amiens) ha Watier (Caen) a zo deuet da greñvaat an tu a-raok, Ecker a zo deuet eus Marsilia evit an a-dreñv ha 5 choarier bet en Oriant zo bet tutet ivez (Diop, Martini, al Lann ha Racon). Unan eus skipailhoù gwellañ e  tlefe bezañ hini Gwengamp. « Kontant-kenañ on goude ar chrogadoù a-vignoniezh » eme o gourdroner, Yvon Pouligwenn. Hemañ bet choarier e Brest er bloavezhioù 80 en do da dalañ ouzh ar Benn-ar-Bediz bepred, bet savet ur skipailh a-feson ganto ivez. Evel en daou vloavezh tremenet ez eus bet divizet gant Philippe Goursat, manager ar skipailh, kas ur pezh-mell taol-skubell e-touez ar choarierien. 9 anezho o deus kavet fred en ur chlub all, 8 ouzhpenn a zo echu o chevrat ha tutet ez eus bet 17 choarier  nevez ! War a seblant eo deuet a-benn o gourdroner Albert Rust da sevel ur brav a skipailh diwar se paz int bet trech war 2 glub eus ar rummad kentañ (Sochaux ha Naoned) hag a-rampo int bet gant hini Bourdel. Evit skoazellañ eil paler gwellañ kampionad warlene (Malm) ez eus erru araogerien a-dalvoudegezh : Salifou (Alamagn), Verschave (14 pal gant Nîmes warlene) ha Libaeuf (ar Mañs). Klaoustre e vo bech etre Brest ha Gwengamp evit mont gant ar rummad kentañ er bloaz-mañ : emgav dar 14 a viz Here e Brest  evit o derby kentañ !